C 341/12
MT
Il-Ġurnal Uffiċjali tal-Unjoni Ewropea
6.9.2022
Pubblikazzjoni ta’ komunikazzjoni ta’ approvazzjoni ta’ emenda standard għal Speċifikazzjoni talProdott għal isem fis-settur tal-inbid kif imsemmi fl-Artikolu 17(2) u (3) tar-Regolament Delegat talKummissjoni (UE) 2019/33 (2022/C 341/06)
Din il-komunikazzjoni hija ppubblikata f’konformità mal-Artikolu 17(5) tar-Regolament Delegat tal-Kummissjoni (UE) 2019/33 (1).
KOMUNIKAZZJONI TA’ EMENDA STANDARD LI TIMMODIFIKA D-DOKUMENT UNIKU Priorat/Priorato PDO-ES-A1560-AM03 Data tal-komunikazzjoni: 10.6.2022
DESKRIZZJONI TAL-EMENDA APPROVATA U R-RAĠUNIJIET GĦALIHA 1.
Żieda ta’ unitajiet ġeografiċi ġodda iżgħar DESKRIZZJONI: Ġew miżjuda għadd ta’ unitajiet ġeografiċi iżgħar ġodda (postijiet u vinji).
Din l-emenda timmodifika t-Taqsima 4.2 tal-Ispeċifikazzjoni tal-Prodott billi żżid il-punti b) u c).
Madankollu, ma taffettwax id-Dokument Uniku.
Hija emenda standard, peress li ma tikkorrispondi għall-ebda wieħed mit-tipi elenkati fl-Artikolu 14(1) tarRegolament Delegat tal-Kummissjoni (UE) 2019/33 tas-17 ta’ Ottubru 2018.
RAĠUNIJIET: Minbarra l-unitajiet ġeografiċi iżgħar attwalment rikonoxxuti fl-Ispeċifikazzjoni tal-Prodott, il-Bord Regolatorju tadDOP Priorat ilu jaħdem biex jidentifika l-ismijiet tal-postijiet fiż-żona tad-DOP li huma inklużi fir-reġistru tal-artijiet u/jew mapep uffiċjali, sabiex jippreserva u jippromwovi l-ismijiet tal-postijiet lokali.
F’dan il-kuntest, il-Bord Regolatorju uża mapep attwali u storiċi u dokumenti tar-reġistru tal-artijiet biex ifassal u japprova lista ta’ postijiet fiż-żona tad-DOP Priorat, bil-għan li jiżgura li l-postijiet ikunu “definiti sew” permezz talmapep u r-referenzi tal-poligoni u l-pakketti katastali korrispondenti, f’konformità mal-Artikolu 55 tar-Regolament (UE) 2019/33.
Innutajna wkoll kif, fuq skala saħansitra iżgħar, ċerti vinji jingħataw ukoll l-ismijiet speċifiċi tagħhom, biex b’hekk jistgħu jiġu identifikati.
Biex vinji magħrufa b’isem ta’ post speċifiku jew isem tradizzjonali jiġu identifikati uffiċjalment b’dak l-isem, il-Bord Regolatorju jrid ikun daħħalhom fir-Reġistru tal-Produtturi tal-Inbid.
F’konformità mal-Artikolu 20(2) tar-Regolament dwar id-DOP Priorat (Ordni tal-Gvern ta’ Katalonja ARP 188/2006 tat18 ta’ April 2006), ir-Reġistru għandu jinkludi, inter alia: “... l-isem tal-vinja, il-post u l-muniċipalità fejn tinsab il-qatgħa tad-dwieli, iż-żona tal-produzzjoni, id-dettalji tal-poligonu u l-irqajja’ mir-Reġistru tal-Vinji tal-Katalonja [Registro vitivinícola de Cataluña], il-varjetà jew varjetajiet tal-għeneb imkabbra u kwalunkwe informazzjoni li tkun meħtieġa biex bi preċiżjoni tiġi kklassfikata l-vinja inkwistjoni u jiġi identifikat il-post tagħha”.
L-ismijiet li jindikaw il-postijiet f’żona (parti minn muniċipalità) għandhom funzjoni kemm teknika kif ukoll kulturali: tekniċi għaliex jidentifikaw il-postijiet ġeografikament, u kulturali għaliex iwasslu informazzjoni dwar il-kultura, il-lingwa jew id-drawwiet ta’ dawk li semmewhom.
F’dan il-kuntest, l-ismijiet tal-postijiet jikkostitwixxu wirt kollettiv li għandu jiġi mħares bħala parti mill-wirt lingwistiku u kulturali ta’ żona.
(1) ĠU L 9, 11.1.2019, p. 2.